2025 m. Vokietijos parlamento rinkimai

**2025 m. Vokietijos parlamento rinkimai** () – pirmalaikiai Vokietijos Bundestago rinkimai, vykę 2025 m. vasario 23 d. Iš pradžių rinkimus planuota surengti 2025 m. rugsėjo 28 d., tačiau, 2024 m. lapkritį žlugus Vokietijos valdančiajai koalicijai ir prezidentui paleidus parlamentą, rinkimų data buvo atkelta į vasario 23 d.

Tai buvo ketvirtieji pirmalaikiai rinkimai pokario Vokietijos istorijoje po 1972, 1983 ir 2005 m. rinkimų.

Rinkimus laimėjo konservatyvus CDU/CSU aljansas, surinkęs 28,5 % balsų. Antrą vietą užėmė kraštutinių dešiniųjų partija „Alternatyva Vokietijai“ (AfD), gavusi 20,8 % balsų. Trečioje vietoje liko Socialdemokratų partija (SPD), surinkusi 16,4 % balsų.

Rinkimuose dalyvavo 82,5 % rinkėjų – daugiausia nuo Vokietijos susivienijimo.

Gegužės 6 d. federaliniu kancleriu išrinktas CDU/CSU pirmininkas Frydrichas Mercas.

## Aplinkybės
### Datos paskyrimas
Vokietijos Konstitucija numato, kad nauji parlamento rinkimai turi vykti ne anksčiau kaip po 46 ir ne vėliau kaip po 48 mėnesių nuo įgaliojimų laiko pradžios, nebent Bundestagas paleidžiamas anksčiau. XX Bundestagas įgaliojimus gavo 2021 m. spalio 26 d. Taigi, kiti eiliniai rinkimai turėjo įvykti tarp 2025 m. rugpjūčio 31 ir spalio 26 d. 2024 m. rugpjūtį Vokietijos vyriausybė pasiūlė rinkimus surengti 2025 m. rugsėjo 28 d., tam pritarė prezidentas Frankas Valteris Štainmajeris.

### Pirmalaikiai rinkimai
Parlamento rinkimai gali įvykti anksčiau, jei prezidentas paleidžia Bundestagą ir paskiria pirmalaikius rinkimus. Tai gali įvykti dviem atvejais:
# Jeigu per 14 dienų nuo rinkimų neišrenkamas Bundestago narių balsų daugumą gavęs kancleris, prezidentas privalo paskirti daugiausiai balsų gavusį kandidatą arba paleisti Bundestagą.
# Jeigu kancleris pralaimi balsavimą dėl nepasitikėjimo, jis gali siūlyti prezidentui paleisti Bundestagą. Prezidentas gali patenkinti arba atmesti kanclerio siūlymą.

Paleidus Bundestagą, nauji rinkimai turi įvykti ne vėliau kaip per 60 dienų.

2024 m. lapkričio 6 d. kancleriui Olafui Šolcui pašalinus Laisvosios demokratų partijos (FDP) lyderį Kristianą Lindnerį iš vyriausybės, žlugo Vokietijos valdančioji koalicija ir vyriausybė liko be daugumos parlamente.

2024 m. gruodžio 11 d. O. Šolcas pateikė Bundestagui prašymą surengti balsavimą dėl pasitikėjimo, kuris įvyko gruodžio 16 d. O. Šolcas, Bundestagui pareiškus nepasitikėjimą jo vyriausybe, pasiūlė prezidentui paleisti parlamentą ir skelbti naujus rinkimus. Valdančiosios partijos ir opozicinė CDU/CSU susitarė pirmalaikių rinkimų data siūlyti 2025 m. vasario 23 d. Gruodžio 27 d. F. V. Štainmajeris paleido Bundestagą ir paskyrė vasario 23 d. pirmalaikių rinkimų data.

## Rinkimų sistema
: **
2025 m. į Bundestagą buvo renkama 630 narių. Bundestagas renkamas 4 metams visuotiniais, tiesioginiais rinkimais pagal mišrią rinkimų sistemą: 276 nariai renkami pagal mažoritarinę (vienmandatėse apygardose), 354 – pagal proporcinę rinkimų sistemą (daugiamandatėje apygardoje, apimančioje vieną žemę). Į Bundestagą patenka partijos, žemėje surinkusios ne mažiau kaip 5 % rinkėjų balsų arba laimėjusios vietas ne mažiau kaip 3 rinkimų apygardose.

## Politinės partijos ir lyderiai
Lentelėje pateikiamos XX Bundestago partijos.

## Nuomonių apklausos

## Rezultatai

### Rezultatai pagal žemę

#### Vienmandatės apygardos

#### Daugiamandatės apygardos

### Rinkėjų demografija

## Šaltiniai